Allal-agi d izgazen it-ixedmen, dɣa nerza ɣer Mass Mulud ad aɣ-d-yinni amek itxedmen, acku allal-agi i wumi i d-nexdem tugna d netta it-ixedmen dɣa yenna-aɣ-d:« Ad dnekkes semmus n tmarwin (50) n tɣunam ad tent-neǧǧ iyiṭij akken ad qqarent, mi qqurent ad tent-nefres ad d-nernu ukuẓ (04) n yesɣaren n usellen, ad d-nezwir sin ɣer lqaɛa ad ten-nxdem deg tlemmast akken ur tteruẓunt ara tɣunam-nni mi ad t-neččar, syen ad narnu yiwen si ṭarf wayeḍ si ṭarf nniḍen imiren ad neddem selk ad nẓeḍ yiwet yiwet n tɣanimt, ma si ṭrufat n tahri ad d-nexdem snat n tɣunam ta ɣef ta akken ma ad nefser ur d-iɣlli ara wayen nefser »1.